Grøntsagsboller (pulp boller) - Opskrift på boller lavet af juice pulp
29. august 2017 31. august 2017 af Annesondergaard
De sundeste grøntsagsboller – næsten uden mel
Bollerne er lavet af pulp, som er den overskydende masse fra friskpresset juice. Til lige netop disse pulp boller juicer jeg grøntsager kun til formålet om at lave boller. Laver du ofte juice og ved ikke hvad du skal bruge den overskydende pulp til, kan du ud over denne opskrift, tilsætte det i brød og bagværk eller gryderetter som f.eks kødsovs.
Når jeg laver disse grøntsagsboller, juicer jeg grøntsagsrester, det kan f.eks være stokken fra broccoli og blomkål, det kan være de yderste blade af et spidskål eller stokken fra grønkål. Alle grøntsagsrester som jeg ikke syntes skal smides ud men derimod bruges. På den måde undgår jeg madspild 🙂 Jeg tror ikke det er muligt at gøre grøntsagerne “tørre” nok til at lave grøntsagsbollerne uden at kører dem igennem juiceren. Når jeg juicer grøntsagsresterne får jeg nemlig en tør pulp til at bage af.
Sådan en friskpresset kål-juice smager ikke af ret meget andet en kål og ikke særlig godt. De fleste juices bliver rigtig gode af et par æbler og et par gulerødder. Men det er kun fantasien der sætte grænser! Hvis der er for mange søde frugter eller ingefær i juicen undlader jeg plumpe derfra i bollerne, for jeg kan bedst lide at bollerne har en “neutral” smag. Når jeg “bare” vil lave boller er det ikke sikkert at jeg drikker kåljuicen.
Pulp bolle
En pulp-bolle vil jeg mene er det tætteste du kommer på en rigtig burger bolle, hvis du vil bytte bollen ud med grøntsager. Jeg har forsøgt mig med Portobello burgere, selleri burger, sød kartoffel burger osv. som alle smager rigtig godt, men det er ikke en rigtig bruger, for det er ikke muligt at spise burgeren med fingerne, som det er med disse grøntsags pulp boller.
Bolleopskriften har jeg lavet siden jeg troede at stivelser var farlige og at mel var forbudt. I opskriften kan du bruge lige den meltype du har lyst til, jeg har denne gang brugt denne quinoamel, men bollerne er mindst lige så gode med denne sesammel eller en anden meltype som f.eks mandelmel eller kokosmel.
Bollerne er de perfekte sunde burgerboller men de smager også skønt med ost 😉
ca 400g pulp fra juice
1/2 dl quinoamel (eller en anden frø/nødde mel), jeg brugte denne quinoamel
evt sesam til pynt
Rør alle ingredienserne sammen i en skål. Lad dejen stå og trække i 15 min. så hørfrø og fibre husk kan suge væske. Form derefter massen til boller, jeg får ca 6-9 boller af en portion. Har jeg meget pulp tilsætter jeg et ekstra æg eller æggehvide. Bag bollerne i ca 35 min ved 200 grader eller 175 grader varmluft. Bollerne skal være gyldne i kanten, måske de skal have lidt længere tid. Bollerne kan holde sig et par dage på køkkenbordet eller i køleskabet, men de kan også fryses ned.
Har du lyst kan du kan følge min blog på